ZurichNLP/romansh-municipal-text-corpus huggingface dataset:
Rumantsch: La suprastonza communala propona alla radunonza communala d'approbar in credit da frs. 90'000.- repartius sin ils treis onns 2025-2027 cun mintgamai frs. 30'000.-. Il credit ei previus per la societad da consum Falera-Laax per menar la stizun dil Volg a Sagogn duront ils onns 2025-2027. Il susteniment annual secumpona dil relasch dil tscheins da locaziun (frs. 15'600.- per onn) e d'ina pauschala ell’altezia da frs. 14'400.- per onn per curclar ils cuosts d'energia.
Deutsch: Der Gemeindevorstand beantragt der Gemeindeversammlung, einen Kredit in der Höhe von CHF 90'000.- verteilt über die drei Jahre 2025-2027 zu je CHF 30'000.- zu bewilligen. Der Kredit ist für die Konsumgesellschaft Falera-Laax zur Bewirtschaftung des Volg-Ladens in Sagogn im Zeitraum 2025-2027 vorgesehen. Die jährliche Subvention setzt sich zusammen aus dem Erlass der Miete (CHF 15‘600.- pro Jahr) und einem Pauschalbetrag in der Höhe von CHF 14‘400.- pro Jahr zur Deckung der Energiekosten.
Rumantsch: PROPOSTA: La suprastonza communala propona d’approbar la damonda da credit sur frs. 90’000.- per il susteniment dalla stizun dil vitg (2025-2027).
Deutsch: ANTRAG: Der Gemeindevorstand beantragt, das Kreditgesuch über CHF 90'000.- für die Unterstützung des Dorfladens (2025 – 2027) zu genehmigen.
Rumantsch: El quen da gudogn e sperdita per igl onn 2025 ha la suprastonza communala planisau expensas da frs. 4'747'005.- ed entradas da frs. 4'747'390.- cun in surpli d’entradas da frs. 385.-.
Deutsch: Der Gemeindevorstand hat in der Erfolgsrechnung für 2025 einen Aufwand in der Höhe von CHF 4'747'005.- und einen Ertrag in der Höhe von CHF 4'747'390.- mit einem Ertragsüberschuss von CJF 385.- geplant.
Rumantsch: El quen d'investiziun per igl onn 2025 ha la suprastonza communala planisau expensas da frs. 704'000.- ed entradas da frs. 1'720'500.- cun in surpli d’entradas da frs. 1'016'500.-.
Deutsch: Der Gemeindevorstand hat in der Investitionsrechnung für 2025 einen Aufwand in der Höhe von CHF 704'000.- und einen Ertrag in der Höhe von CHF 1'720'500.- mit einem Ertragsüberschuss von CHF 1'016'500.- geplant.
Rumantsch: Las damondas da credit dils projects d'investiziun ch'ein vegni integrai da niev el quen d'investiziun ein tractandadas e vegnan proponidas separadamain alla radunonza communala.
Deutsch: Die Kreditbegehren der in der Investitionsrechnung neu aufgenommenen Investitionsvorhaben sind traktandiert und werden der Gemeindeversammlung separat beantragt.
Rumantsch: Tenor igl art. 3 dall'ordinaziun da finanzas per las vischnancas (OFV) e tenor igl art. 16 dalla directiva communala dallas finanzas sto la suprastonza communala far all’entschatta da mintga perioda d'uffeci in plan da finanzas per ils proxims 5 onns. En sia sesida 15/2024 ha la suprastonza communala decidiu da dar enconuschent alla radunanza communala la planisaziun da finanzas 2026-2030 igl emprem miez onn 2025.
Deutsch: Gemäss Art. 3 der Finanzhaushaltsverordnung für Gemeinden (FHVG) und Art. 16 der kommunalen Finanzweisung hat der Gemeindevorstand zu Beginn jeder Amtsperiode einen Finanzplan für die nächsten fünf Jahre zu erstellen. Der Gemeindevorstand hat in Sitzung 15/2024 beschlossen, die Finanzplanung 2026-2030 im 1. Halbjahr 2025 der Gemeindeversammlung zur Kenntnis zu bringen.
Rumantsch: PROPOSTA: La suprastonza communala propona da schar il pei da taglia sco tochen dacheu sin 80 % dalla taglia cantunala sempla.
Deutsch: ANTRAG: Der Gemeindevorstand beantragt, den Steuerfuss auf Einkommen und Vermögen natürlicher Personen für 2025 auf 80% einfachen Kantonssteuer zu belassen.
Rumantsch: PROPOSTA: La suprastonza communala propona da schar il pei da taglia sco tochen dacheu sin 1.5 ‰.
Deutsch: ANTRAG: Der Gemeindevorstand beantragt, die Liegenschaftssteuer von aktuell 1.5‰ des Steuerwertes der Liegenschaft für 2025 zu belassen.
Rumantsch: Ord motivs da simplificaziun serefereschan indicaziuns da persunas, funcziuns e mistregns en questa publicaziun uffiziala mintgamai sin tuttas schlatteinas, expriu sch’igl ei stipulau explicit zatgei auter.
Deutsch: Aus Gründen der Vereinfachung beziehen sich Personen-, Funktions- und Gewerbeangaben in dieser amtlichen Publikation jeweils auf alle Geschlechter, ausser wenn explizit etwas anderes definiert ist. Dies ist eine Gebrauchsübersetzung ohne Rechtskraft. Es gilt die ver-abschiedete romanische Version.
Rumantsch: 1 La vischnaunca da Sagogn ei ina corporaziun territoriala da dretg public. Ella secumpona dallas persunas domiciliadas sin siu territori.
Deutsch: 1 Die Gemeinde Sagogn ist eine territoriale Korporation öffentlichen Rechtes. Sie besteht aus den auf ihrem Ho-heitsgebiet wohnhaften Personen.
Rumantsch: 2 Enteifer ils cunfins da sias cumpetenzas legalas exequescha la vischnaunca la suveranitad sur da tut las persunas e caussas che sesanflan sin siu territori.
Deutsch: 2 Die Gemeinde übt in den Grenzen ihrer gesetzlichen Zuständigkeit die Hoheit über alle auf ihrem Gebiet be-findlichen Personen und Sachen aus.
Rumantsch: 1 La vischnaunca ademplescha sias obligaziuns publicas e quellas adossadas ad ella dil stadi. Ella promova enteifer sia competenza e habilitad il svilup economic e cultural ed il beinstar general e social da ses habitonts e concluda las normas legalas necessarias.
Deutsch: 1 Die Gemeinde erfüllt ihre öffentlichen Verpflichtungen und die vom Staat auferlegten Verpflichtungen. Sie för-dert die kulturelle Entwicklung, sowie die soziale und wirtschaftliche Wohlfahrt und erlässt die erforderlichen Gesetze und Verordnungen.
Rumantsch: 1 En fatschentas communalas han persunas digl exteriur il dretg da votar e d’eleger sch’els habiteschan sco domiciliadas ni dimorantas dapi silmeins 6 onns ella vischnaunca da Sagogn.
Deutsch: 1 In Gemeindeunternehmen haben Personen aus dem Ausland das Wahl- und Stimmrecht falls sie seit mindes-tens sechs Jahren in der Gemeinde als Aufenthalter oder als Domizilhalter wohnen.
Rumantsch: 1 Per il dretg da votar en fatgs cantunals e federals valan las disposiziuns dalla confederaziun e dil cantun.
Deutsch: 1 Das Recht, an Wahlen und Abstimmungen des Kantons und der Eidgenossenschaft teilzunehmen, richtet sich nach den Verordnungen des Kantons und der Eidgenos-senschaft.
Rumantsch: 1 Scadina persuna cun dretg da votar sa vegnir elegida en in uffeci communal, aschilunsch ch’ella ei buca vegnida privada da quei dretg entras sentenzia penala.
Deutsch: 1 Jede wahlberechtigte Person kann in ein politisches Organ der Gemeinde gewählt werden, sofern sie nicht durch ein Straferkenntnis/ein Strafurteil davon entrechtet wird.
Rumantsch: 1 La perioda d’uffeci cuoza mintgamai treis onns. Il president communal ed ils commembers dalla suprastonza communala sco era ils commembers da tuttas cumissiuns san star en uffeci sil pli ditg duront quater periodas nuninteruttas. Suenter ina perioda d’uffeci ein els puspei elegibels.
Deutsch: 1 Eine Amtsperiode für die Behördenmitglieder dauert jeweils drei Jahre. Der Gemeindepräsident, die Mitglieder des Gemeindevorstandes sowie auch die Mitglieder aller Kommissionen können während maximal vier ununter-brochenen Amtsperioden im Amt bleiben. Nach einer Amtsperiode sind sie wieder wählbar.
Rumantsch: 1 La demissun d’in uffeci communal ei d’annunziar a scret alla suprastonza communala sil pli tard tochen ils 30 da november avon la fin dalla perioda d’uffeci.
Deutsch: 1 Jedes Mitglied einer Gemeindebehörde hat seine Demis-sion spätestens bis zum 30. November dem Gemeinde-vorstand schriftlich mitzuteilen.
Rumantsch: 1 Las elecziuns han liug per ordinari il meins da mars. La surdada d’uffeci succeda tochen la fin da zercladur, l’entrada en uffeci igl emprem da fenadur. Igl ufficial partent ei responsabels per ina surdada regulada.
Deutsch: 1 Die Wahlen finden in der Regel im März statt. Die Amts-übergabe erfolgt bis Ende Juni, der Amtsantritt am ersten Juli. Der abtretende Beamte ist verantwortlich für die gere-gelte Amtsübergabe.
Rumantsch: 1 En cass d’ina demissiun u d’ina vacanza duront la perioda d’uffeci vegn ei fatg ina elecziun supplementara per il temps d’uffeci restont. Per talas elecziuns valan las medemas disposiziuns sco per las elecziuns ordinarias.
Deutsch: 1 Falls ein Beamte im Laufe einer Amtsperiode aus dem Amt scheidet, ist für den Rest der Amtsperiode eine Er-satzwahl zu treffen. Für die Ersatzwahlen gelten die glei-chen Bestimmungen wie für die ordentlichen Wahlen
Rumantsch: 1 Parents en lingia directa e tras maridaglia, consorts, fargliuns e persunas che vivan en partenadis registrai astgan buca esser a medem temps commembers dalla medema autoritad communala.
Deutsch: 1 Verwandte in gerader Linie, Eheleute und Geschwister sowie Personen, die in einer eingetragenen Partnerschaft leben, dürfen nicht gleichzeitig der gleichen Gemeinde-behörde angehören.
Rumantsch: 1 In commember d’ina autoritad communala sto prender stgisa tier tractativas e votaziuns davart fatschentas, vid las qualas el sez ni in da ses parents tochen il grad menziunau en art. 13 han in interess persunal direct.
Deutsch: 1 Ein Mitglied einer Gemeindebehörde hat bei Verhand-lungen und Abstimmungen über Angelegenheiten in Ausstand zu treten, wenn es selbst oder eine mit ihm im Ausschlussverhältnis im Sinne von Art. 13 stehende Per-son daran ein unmittelbares persönliches Interesse hat.
Rumantsch: 1 Ils commembers d’uffecis e da cumissiuns sco era ils funcziunaris ed emploiai da vischnaunca ein suttamess al secret d’uffeci. Els han dad esser discrets en fatgs ufficials aschilunsch ch’igl interess dalla vischnaunca e dallas persunas privatas pertuccadas pretenda quei.
Deutsch: 1 Mitglieder von Behörden sowie Gemeindeangestellte sind zur Verschwiegenheit verpflichtet, soweit das Inte-resse der Gemeinde oder der beteiligten Privaten die Ge-heimhaltung erfordert.
Rumantsch: 1 Il dretg da petiziun ei garantius. Scadin habitont dalla vischnaunca sa inoltrar propostas, giavischs e reclamaziuns a scret allas autoritads communalas. Quellas ein obligadas da prender posiziun en caussa enteifer treis meins.
Deutsch: 1 Das Petitionsrecht ist gewährleistet. Jeder Gemeinde-einwohner kann Aufträge, Begehren oder Beschwerden den Gemeindebehörden schriftlich einreichen. Die Be-hörde ist verpflichtet, dazu innert drei Monaten Stellung zu nehmen.
Rumantsch: 1 30 persunas cun dretg da votar san inoltrar propostas a scret e pretender, enteifer las cumpetenzas dalla radunonza communala, ch’ei vegni votau surlunder. L’iniziativa sa vegnir inoltrada en fuorma d’ina proposta generala ni d’in sboz formulau. Ella ei da surdar alla canzlia communala ensemen cun tut las suttascripziuns dils iniziants.
Deutsch: 1 Dreissig Stimmberechtigte können unterschriftlich die Abstimmung über einen von ihnen eingebrachten Vor-schlag verlangen, welcher im Zuständigkeitsbereich der Gemeindeversammlung liegt. Die Initiative kann entweder als allgemeine Anregung oder in Form eines ausgearbei-teten Entwurfs eingebracht werden. Sie ist mit den Unter-schriften der Initianten der Gemeindekanzlei einzu-reichen.
Rumantsch: 1 Ina iniziativa valeivla sto vegnir tractada sil pli tard sis meins suenter ch’ella ei vegnida inoltrada. La suprastonza sa suttametter alla radunonza communala ina cunterproposta. En in tal cass vegn decidiu igl emprem denter la cunterproposta e la proposta d’iniziativa. Suenter quella votaziun decida la radunonza communala en ina votaziun definitiva, sch’ella vul approbar ni refusar la proposta che ha giu la preferenza ell’emprema votaziun.
Deutsch: 1 Zu einer gültigen Initiative muss spätestens sechs Mo-nate nachdem sie eingereicht worden ist, eine Stellung-nahme erfolgen. Der Gemeindevorstand kann der Ge-meindeversammlung ein Gegenvorschlag unterbieten. Liegt ein Gegenvorschlag vor, wird zunächst zwischen diesem und dem Initiativbegehren entschieden. Danach hat die Gemeindeversammlung durch die definitive Ab-stimmung über Annahme oder Verwerfung jenes Vor-schlags zu entscheiden, der aus der Abstimmung hervor-gegangen ist.
Rumantsch: 1 Las tschun persunas che han suttascret sco empremas l’iniziativa ein autorisadas da retrer quella da tut temps tochen la votaziun, sche l’iniziativa cuntegn buca autras clauslas da retratga.
Deutsch: 1 Ein Initiativbegehren kann von den fünf Erstunterzeich-nenden bis zur Festsetzung des Abstimmungstermins zurückgezogen werden, sofern es keine anderslautende Rückzugsklausel enthält.
Rumantsch: 1 Propostas d’iniziativas cun cuntegn illegal ein buca admissiblas e vegnan buca suttamessas alla radunonza communala per la votaziun.
Deutsch: 1 Ist der Inhalt eines Initiativbegehrens rechtswidrig, wird es vom Gemeindevorstand bei der Gemeindeversamm-lung nicht zur Abstimmung vorgelegt.
Rumantsch: 1 A caschun d’ina radunonza communala sa mintga persuna cun dretg da votar pretender sclariment davart la situaziun ni l’execuziun d’ina fatschenta communala. L’informaziun sa vegnir refusada en cass d’interess considerabels dalla vischnaunca ni da tiarzas persunas.
Deutsch: 1 Jeder stimmberechtigte Teilnehmer einer Gemeindever-sammlung hat das Recht, vom Gemeindevorstand Aus-kunft über den Stand oder die Erledigung einer Gemein-deangelegenheit zu verlangen.
Rumantsch: 1 Mintga persuna cun dretg da votar sa far propostas alla radunonza communala. Quei vala era per fatschentas buca menziunadas sin la gliesta da tractandas. Accepta la radunonza ina tala proposta, ha la suprastonza d’examinar quella e da dar rapport en ina dallas proximas radunonzas communalas.
Deutsch: 1 Jede stimmberechtigte Person hat das Recht, in der Ge-meindeversammlung eine Motion zu beantragen. Das gilt auch für Angelegenheiten, die einen Gegenstand aus-serhalb der Traktandenliste betrifft. Falls die Gemeinde-versammlung die Motion akzeptiert, erstattet der Ge-meindevorstand in eine der nächsten Gemeindever-sammlungen einen Bericht zur beantragten Motion.
Rumantsch: 1 La responsabladad dils organs da vischnaunca per donns ch’els caschunan cun ademplir lur uffeci sedrezza tenor la lescha cantunala da responsabladad.
Deutsch: 1 Die Verantwortlichkeit der Gemeindeorgane für Schä-den, die sie bei der Ausübung ihrer Amtstätigkeit verursa-chen, richtet sich nach dem kantonalen Haftungsgesetz.
Rumantsch: 1 Davart las tractativas dalla radunonza communala, dalla suprastonza communala e dallas ulteriuras autoritads communalas ni cummissiuns eis ei da menar protocols separai che cuntegnan las decisiuns concernent las tractandas, ils resultats dallas elecziuns e votaziuns ed ina resumaziun dils votums.
Deutsch: 1 Über die Verhandlungen der Gemeindeversammlung, des Gemeindevorstandes sowie der weiteren Gemeinde-behörden oder Kommissionen sind gesonderte Proto-kolle zu führen, die über die Beschlüsse bezüglich der Traktanden, die Ergebnisse der Wahlen und Abstimmun-gen Auskunft geben.
Rumantsch: 1 La radunonza communala ei igl organ suprem dalla vischnaunca, ella quala ils habitonts cun dretg da votar exerciteschan lur dretgs en fatgs communals.
Deutsch: 1 Die Gemeindeversammlung ist das höchste Organ der Gemeinde. In der Gemeindeversammlung können die Stimmberechtigen Bürger ihr Stimmrecht ausüben.
Rumantsch: vender ed impegnar proprietad immobigliara sco era accordar e sligiar servituts e grevezias realas, cun resalva dils dretgs e dallas cumpetenzas dalla vischnaunca burgheisa
Deutsch: das Verkaufen und die Verpfändung von Grund-eigentum sowie die Einräumung und Ablösung von Dienstbarkeiten und Grundlasten.
Rumantsch: conceder emprests, sche quels survargan la cumpetenza finanziala dalla suprastonza e stattan buca enteifer il rom fixau pil diever da daners da fondo tras l’instanza cumpetenta
Deutsch: die Bewilligung von Darlehen, welche die finanzi-ellen Kompetenzen der Gemeindebehörde über-schreiten, und nicht in die Entscheidungsbefug-nisse der betroffenen Instanz liegen.
Rumantsch: 1 La radunonza communala vegn dirigida dil president communal. En cass che quel ei impedius, meina il vicepresident ni in auter commember dalla suprastonza la radunonza.
Deutsch: 1 Die Gemeindeversammlung wird vom Gemeindepräsi-dneten geleitet. Im Verhinderungsfall tritt der Vizepräsi-dent oder ein anderes Mitglied des Gemeindevorstandes an seine Stelle.
Rumantsch: 1 Las elecziuns vegnan fatgas per ordinari cun scrutini. Sche negin fa opposiziun, san ellas vegnir fatgas cun maunpli, cun excepziun dall’elecziun dalla suprastonza.
Deutsch: 1 Die Wahlen werden in der Regel schriftlich durchgeführt. Wenn es keine Opposition gibt, können sie auch offen durch Handmehr durchgeführt werden. Das gilt nicht für die Wahl des Gemeindevorstandes.
Rumantsch: 1 Vegn enzatgi elegius en plirs uffecis, ils quals el astga buca occupar el medem mument, sto el immediat sedecider per in dils mandats.
Deutsch: 1 Falls jemand gleichzeitig in mehrere Ämter gewählt wird, die er nicht gleichzeitig besetzen darf, muss er sich sofort für ein Mandat entscheiden.
Rumantsch: 1 In conclus sa vegnir suttamess da tut temps alla radunonza communala per la reponderaziun. Resalvai restan dretgs da tiarzas persunas.
Deutsch: 1 Ein Beschluss der Gemeindeversammlung kann jeder-zeit zur Wiedererwägung unterbreitet werden. Vorbehalten bleiben Rechte Dritter.
Rumantsch: 1 Il president communal convochescha e diregia las sedutas dalla suprastonza. El prepara la gliesta da tractandas dalla suprastonza communala.
Deutsch: 1 Der Gemeindepräsident leitet die Gemeindevorstands-sitzungen und die Gemeindeversammlung. Er bereitet die Traktandenliste des Gemeindevorstands vor.
Rumantsch: 1 Per tuttas votaziuns ed elecziuns vala il pli absolut dils commembers presents. En cass da paritad dallas vuschs decida tier votaziuns il president e tier elecziuns la sort.
Deutsch: 1 Für alle Wahlen und Abstimmungen gilt das absolute Mehr er anwesenden Mitglieder. Bei einer Stimmengleich-heit entschiedet bei Abstimmungen der Gemeindepräsi-dent und bei Wahlen das Los.
Rumantsch: 1 La suprastonza communala ha tut las cumpetenzas ch’ein buca surdadas ad in auter organ tras dretg federal u cantunal ni era tras la constituziun e la legislaziun communala.
Deutsch: 1Dem Gemeindevorstand stehen alle Befugnisse zu, wel-che nicht durch eidgenössisches oder kantonales Recht, durch Gemeindeverfassung oder Gemeindegesetz einem anderen Organ übertragen sind.
Rumantsch: prender disposiziuns realas d’impurtonza subordinada sco cumprar e vender terren da dameins che 200 m2, purificar cunfins sco era conceder servituts per implonts digl interess public
Deutsch: die Beschlussfassung über den Erwerb und Ver-kauf von Grundeigentum mit einer Fläche von weniger als 200m2 und die Einräumung über Grenzbereinigungen;
Rumantsch: eleger ils representants dalla vischnaunca en organisaziuns dil dretg public e privat, allas qualas la vischnaunca ei separticipada ni nua ch’ella ha il dretg d’eleger, priu il cass che buca in auter organ hagi quell’incumbensa
Deutsch: die Wahl von Gemeinderepräsentanten in Orga-nisationen des privaten und öffentlichen Rech-tes, in denen die Gemeinde beteiligt ist, wenn kein anderes Gemeindeorgan dafür zuständig ist.
Rumantsch: 1 Mintga suprastont ei cau dil departement attribuius ad el. El diregia siu departement, survigilescha tuttas fatschentas, rapporta alla suprastonza communala e fa las propostas necessarias. Mintga cau da departement ha d’exequir las funcziuns ufficialas necessarias.
Deutsch: 1 Jedes Vorstandsmitglied ist Departementsvorsteher des ihm zugeteilten Departementes. Er überwacht alle Ge-schäfte, erstattet dem Gemeindevorstand Bericht und macht die nötigen Vorschläge.
Rumantsch: 1 La cumissiun da gestiun ei obligada da controllar tuttas activitads dall’administraziun communala, cumpriu la cassa e la contabilitad ed era autras facultads specialas, sil pli tard tochen ch’il quen annual ei serraus giu. Ella ha da rapportar a scret alla radunonza communala e da far proposta. En entelgientscha culla suprastonza communala sa la cumissiun da gestiun incaricar experts privats ni igl uffeci cantunal da vischnauncas culla controlla dil quen.
Deutsch: 1Die Geschäftsprüfungskommission überwacht die Amtsführung des Gemeindevorstandes, der übrigen Behörden und der gesamten Gemeindeverwaltung. Sie beaufsichtigt den gesamten Finanzhaushalt der Gemein-de und prüft die Anträge über Voranschlag. Weitere Auf-gaben ergeben sich aus spezialgesetzlichen Regelungen, die ausdrücklich vorbehalten bleiben. Über Feststellun-gen untergeordneter Bedeutung können die Ge-schäftsprüfungskommission und die externe Revisions-stelle dem Gemeindevorstand einen besonderen Bericht erstatten.
Rumantsch: 1 Las lavurs administrativas dalla vischnaunca vegnan fatgas dalla canzlia communala. Davart las incumbensas e las cumpetenzas da quella decida la suprastonza communala. La canzlia ei suttamessa direct al president communal ed indirect alla suprastonza communala.
Deutsch: 1 Die Verwaltungsarbeiten der Gemeinde werden von der Gemeindekanzlei durchgeführt. Über deren Aufgaben und Kompetenzen entscheidet der Gemeindevorstand. Die Kanzlei untersteht direkt dem Gemeindepräsidenten und indirekt dem Gemeindevorstand.
Rumantsch: 1 Il canzlist ni scarvon meina la canzlia communala e tut il personal d’administraziun tenor siu carnet da duers. El fa il protocol dalla radunonza communala sco era quel dallas sedutas dalla suprastonza communala alla quala el ha vusch consultativa.
Deutsch: 1 Der Gemeindeschreiber leitet die Gemeindeverwaltung und das Verwaltungspersonal nach den Richtlinien sei-nes Pflichtenheftes. Er schreibt das Protokoll der Ge-meindeversammlung und der Sitzungen des Gemeinde-vorstandes, wo er Mitspracherecht hat und die beratende Stimme ist.
Rumantsch: 1 Aschilunsch che negin auter organ ei tenor dretg cantunal cumpetents, engascha la suprastonza communala il persunal communal.
Deutsch: 1 Sofern gemäss kantonaler Gesetzgebung kein anderes Organ zuständig ist, stellt der Gemeindevorstand die an-stellende Behörde dar.
Rumantsch: 1 La vischnaunca cuarcla siu basegns da finanzas oravontut cun taglias, gudogns ord la facultad sco era cun contribuziuns e taxas.
Deutsch: 1 Die Gemeinde deckt ihren Finanzbedarf insbesondere aus Steuern, Vermögenserträgen sowie Beiträgen und Gebühren.
Rumantsch: 1 Per la concessiun d’utilisaziuns pretenda la vischnaunca taxas ni tscheins. La vischnaunca sa plinavon incassar dils concessiunaris cumparts comensuradas da cuosts per utilisaziuns ch’ein veramein vegnidas retratgas. Per cumpensar prestaziuns che sebasan sin concessiuns ni lubientschas per diever public intensiv relai la vischnaunca taxas che corrispundan per regla alla valeta dil diever.
Deutsch: 1 Für die Gewährung der Nutzungen erhebt die Gemeinde Nutzungstaxen oder Pachtzinsen. Die Gemeinde kann ausserdem von den berechtigten für die von ihnen tat-sächlich bezogenen Nutzungen angemessene Kosten-beiträge erheben. Als Entgelt für Nutzungen aufgrund von Konzessionen oder Bewilligungen für gesteigerten Ge-meingebrauch erhebt die Gemeinde Taxen, die in der Re-gel dem Wert der Nutzung entsprechen.
Rumantsch: 1 Eregia la vischnaunca ovras ni indrezs che portan a certas persunas in avantatg special ni che augmentan la valeta da certs objects dalla facultad, sa ella pretender ina contribuziun che corrispunda agl avantatg concediu. La contribuziun sebasa sillas leschas e sils regulativs communals.
Deutsch: 1 Errichtet die Gemeinde Werke oder Einrichtungen, die für bestimmte Personen einen besonderen Vorteil oder für bestimmte Vermögensobjekte eine Werterhöhung bewirken, so kann sie nach Massgabe der kantonalen Gesetzgebung und gegebenenfalls von besonderen Ge-meindegesetzen einen diesem Vorteil entsprechenden Beitrag an die Kosten des Werkes erheben.
Rumantsch: 1 La vischnaunca sa pretender taxas da diever dallas persunas ch’utiliseschan ovras, installaziuns ed indrezs che la vischnaunca ha eregiu ni ch’ella meina tenor las leschas specialas corrispundentas.
Deutsch: 1 Die Gemeinde Sagogn kann von den Benützern der von ohr erstellten und betriebenen Werke, Unternehmungen und Einrichtungen Benützungsgebühren erheben.
Rumantsch: 1 La vischnaunca incassescha taglias tenor la lescha communala da taglias. Quella disposiziun sto vegnir approbada dalla regenza.
Deutsch: 1 Die Gemeinde erhebt die Steuern gemäss dem Steuer-gesetz der Gemeinde. Dieses Gesetz muss von der Regie-rung genehmigt werden.